Duomenų valdytojas: Jaunimo reikalų agentūra

Juridinio asmens kodas: 188681478

Registruotos buveinės adresas: Vytenio g. 6, LT-03113 Vilnius

**PRIVATUMO PRANEŠIMAS**

**(dėl asmenų prašymų ir (ar) skundų nagrinėjimo)**

Informuojame Jus, kad Jaunimo reikalų agentūroje (toliau – Agentūra) asmens duomenys yra tvarkomi laikantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 96/46/EB (toliau – BDAR), Lietuvos Respublikos asmens duomenų teisinės apsaugos įstatymo, Lietuvos Respublikos elektroninių ryšių įstatymo ir kitų susijusių teisės aktų bei kontroliuojančių institucijų nurodymų, gairių ir rekomendacijų. Norėdami sužinoti daugiau, kaip prašymų ir (ar) skundų nagrinėjimo tikslu yra tvarkomi fizinių asmenų duomenys, atidžiai perskaitykite šį pranešimą.

1. **Kokia yra šio dokumento paskirtis?**

Šis privatumo pranešimas nustato privatumo sąlygas asmenims, kurie Agentūrai pateikia prašymą ir (ar) skundą (toliau – Prašymas). Asmens duomenų tvarkymas nurodytu tikslu yra atliekamas Agentūrai vykdant teisinę prievolę (BDAR 6 str. 1 dalies c punktas), kuri nustatyta Viešojo administravimo įstatyme, Lietuvos Respublikos Vyriausybės 2007 m. rugpjūčio 22 d. nutarime Nr. 875 „Dėl asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklių patvirtinimo“, Jaunimo reikalų agentūros direktoriaus 2024 m. rugpjūčio 2 d. įsakymu Nr. 2V-229 (1.4 E) patvirtintoje Jaunimo reikalų agentūros prašymų ir skundų nagrinėjimo [tvarkoje](https://jra.lt/uploads/skundu-ir-prasymu-nagrinejimo-tvarka-sk.pdf).

Šiame pranešime atsakome Jums į svarbiausius klausimus apie tai, kaip mes renkame, naudojame ir saugome informaciją apie fizinius asmenis, kurie savo laisva valia nurodo asmens duomenis teikdami Prašymą. Taip pat aprašome, kaip Jūs, kaip duomenų subjektas, galite įgyvendinti savo teises, nustatytas BDAR III skyriuje. Jei turite kokių nors klausimų arba bet kuri iš šio pranešimo dalis yra neaiški, mes esame pasirengę Jums padėti, kaip tai aprašyta pranešimo 6 punkte.

1. **Kas yra atsakingas už Jūsų (bei atstovaujamo asmens) asmens duomenų tvarkymą bei apsaugą?**

Už Jūsų (ir Jūsų atstovaujamo asmens) asmens duomenų tvarkymą atsakingi:

**Duomenų valdytojas**: Jaunimo reikalų agentūra

**Juridinio asmens kodas:** 188681478

**Pašto adresas**: Vytenio g. 6 (įėjimas iš Šviesos gatvės), LT-03113 Vilnius

**Telefono ryšio numeris**: +370 634 08299

**Elektroninio pašto adresas:** info@jra.lt

**Duomenų apsaugos pareigūnas:** Inga Dilienė, tel. +370 615 42419, el. p.dap@jra.lt

1. **Kokius duomenis apie Jus renkame, kuo remdamiesi ir kiek laiko juos tvarkome?**

Informuojame, kad Jums kreipiantis į Agentūrą su Prašymu, Agentūroje bus tvarkomi šie Jūsų asmens duomenys:

|  |  |
| --- | --- |
| Asmens duomenų kategorijos | * Tapatybės **identifikavimo** duomenys (*visais atvejais*): vardas, pavardė, asmens kodas (jeigu Pašymas teikiamas patvirtinus elektroniniu parašu), gimimo data (jeigu asmuo neturi asmens kodo).
* **Kontaktiniai** duomenys (*Jums pasirinkus*): (pagal Jūsų pasirinkimą) adresas korespondencijai arba telefono ryšio numeris arba elektroninio pašto adresas).
* **Duomenys, susiję su Prašymu (***Jums pasirinkus*)**:** Prašymo pateikimo Agentūrai faktas, data, laikas (*kai taikoma*), Prašymo turinys (ir jame ir (ar) jo prieduose esantys Jūsų asmens duomenys, pavyzdžiui, sveikatos duomenys, atvaizdas, kt.), atsakymo į Prašymą faktas, data, laikas (*kai taikoma*).
* **Ryšys su duomenų subjektu**: atstovaujamo duomenų subjekto vardas, pavardė, ryšys su juo, atstovavimo faktą patvirtinančio dokumento kopija.

**Kiti asmens duomenys: susirašinėjimas** *(kai iš jo galima identifikuoti fizinį asmenį*), asmens duomenų tvarkymo vieta (kai taikoma) ir parašas. |
| Asmens duomenų šaltinis | Informuojame, kad Jūsų asmens duomenis Agentūra gaus iš:* Jūsų tiesiogiai;

Kitų institucijų ar įmonių (pavyzdžiui, persiuntusių nagrinėti Jūsų Prašymą ar persiuntusi jų atsakymą į Jūsų Prašymą, kai Prašymą siuntėte keliems adresatams, arba kai Prašymą teikia atstovas, kt.). |
| Duomenų tvarkymo teisinis pagrindas | Asmens duomenų tvarkymas šiame Pranešime nurodytu tikslu yra grindžiamas BDAR 6 straipsnio 1 dalies c punkte įtvirtinta teisėto asmens duomenų tvarkymo sąlyga - teisine prievole, pagal Lietuvos Respublikos Vyriausybės 2007 m. rugpjūčio 22 d. nutarimą Nr. 875 „ Dėl asmenų prašymų nagrinėjimo ir jų aptarnavimo viešojo administravimo institucijose, įstaigose ir kituose viešojo administravimo subjektuose taisyklių patvirtinimo“. |
| Duomenų tvarkymo terminas | Jūsų asmens duomenys bus saugomi Prašymų dėl informacijos nagrinėjimo laikotarpiu, o taip pat archyvavimo reikalavimų užtikrinimo tikslais – susirašinėjimas dėl teisės gauti informaciją – 5 metus. |

1. **Ar priimame autorizuotus sprendimus? Ar profiliuojame?**

Jūsų atžvilgiu automatizuoti sprendimai nėra priimami. Taip pat Jūsų asmens duomenys nėra naudojami profiliavimo tikslu.

1. **Kam perduodame Jūsų asmens duomenis? Ar perduodame informaciją apie Jus už Europos Ekonominės erdvės ribų?**

Jūsų asmens duomenis perduodame:

* Informacinės visuomenės plėtros komitetui (kai Prašymas pateikiamas elektroniniu būdu);
* Duomenų tvarkytojams, teikiantiems Agentūrai informacinių sistemų (įskaitant duomenų valdymo sistemas) priežiūros ir kitas susijusias paslaugas;
* Valstybės institucijoms, kurios Prašyme nurodytos kaip papildomi adresatai arba su kuriomis susijęs Prašymo objektas;
* Kitiems duomenų valdytojams, pavyzdžiui teisėsaugos institucijoms.

Asmens duomenys už Europos ekonominės erdvės (visų Europos Sąjungos valstybių narių bei Islandijos, Lichtenšteino ir Norvegijos) ribų **nėra** perduodami.

1. **Kokias teises Jūs turite?**

Jei norite imtis žemiau nurodytų veiksmų, prašome kreiptis į Mūsų duomenų apsaugos pareigūną el. paštu dap@jra.lt, kaip tai nurodyta šiame punkte. Atkreipiame Jūsų dėmesį, jog šioms teisėms taikomos įstatymų numatytos sąlygos ir išimtys. Jūs, kaip duomenų subjektas (bei atstovas), turite teisę:

* Žinoti (būti informuotam) apie savo asmens duomenų tvarkymą – šią teisę įgyvendiname Jums pateikdami susipažinti šį privatumo pranešimą (BDAR 13, 14 straipsniai);
* Susipažinti su tvarkomais savo asmens duomenimis (BDAR 15 straipsnis);
* Reikalauti ištaisyti savo asmens duomenis (BDAR 16 straipsnis);
* Reikalauti ištrinti savo asmens duomenis („teisė būti pamirštam“), jei tai galima pagrįsti bent viena iš priežasčių, numatytų BDAR 17 str. 1 d.;
* Prašyti apriboti savo asmens duomenų tvarkymą, kai taikomas vienas iš atvejų, numatytų BDAR 18 str. 1 d..

Jei manote, kad tvarkydami Jūsų asmens duomenis, mes pažeidžiame duomenų apsaugos teisės aktus, turite teisę pateikti skundą Valstybinei duomenų apsaugos inspekcijai paštu L. Sapiegos g. 17, LT-10312, Vilnius, el. paštu ada@ada.lt ar kitais Valstybinės duomenų apsaugos inspekcijos interneto svetainėje ([www.vdai.lrv.lt](http://www.vdai.lrv.lt)) pateikiamais būdais.

Jeigu Jūs turite klausimų, komentarų ar nusiskundimų, susijusių su tuo, kaip mes renkame, tvarkome Jūsų duomenis, mūsų duomenų apsaugos pareigūnas gali Jums padėti.

Kreiptis dėl savo teisių įgyvendinimo galite Agentūros nustatyta tvarka. Ši tvarka reglamentuota Agentūros Duomenų subjektų teisių įgyvendinimo Jaunimo reikalų agentūros taisyklėse.

Kilus klausimams ar norėdami įgyvendinti savo teises, susisiekite su mumis el. paštu info@jra.lt arba atvykite Agentūros adresu Vytenio g. 6 (įėjimas iš Šviesos gatvės), LT – 03113, Vilnius.

1. **Ko mes iš Jūsų prašome?**

Iš Jūsų, kaip duomenų subjekto, prašome:

* Užtikrinti, kad Agentūrai teikdamas, reaguodamas ar kitaip tvarkydamas asmens duomenis turite teisę tai daryti;
* Užtikrinti Agentūrai pateiktų asmens duomenų teisingumą ir tikslumą. Pasikeitus Jūsų nurodytiems asmens duomenims ar kitai susijusiai informacijai, prašome Jūsų nedelsiant, bet ne vėliau kaip per 5 (penkias) darbo dienas, apie tai informuoti Agentūrą.
1. **Ar šis pranešimas bus atnaujintas?**

Šis privatumo pranešimas yra peržiūrimas ir, nustačius poreikį, atnaujinamas bent kartą per metus. Paskutinį kartą pranešimas atnaujintas: 2024-05-20

Mūsų interneto svetainėje <https://jra.lrv.lt/lt/> visuomet skelbiama aktualiausia šio Privatumo pranešimo versija.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_